సమ్మక్క బ్యారేజీ

సమ్మక్క బ్యారేజీ (తుపాకులగూడెం బ్యారేజ్) తెలంగాణ రాష్ట్రం, ములుగు జిల్లా, ఏటూరునాగారం మండలం, తుపాకులగూడెం గ్రామం వద్ద గోదావరి నది మీద ఉన్న బ్యారేజీ.  దేవదుల ఆనకట్ట కింద 2,51,310 హెక్టార్ల సాగునీటి ప్రాంతం, శ్రీరామ్ సాగర్ ప్రాజెక్ట్ కింద 3,04,000 హెక్టార్ల సాగునీటి ప్రాంతాలలో I & II దశల్లో 50 టిఎంసితో నీటి ఉంది. ఇతర గ్రామాలకు తాగునీటిని అందించడానికి మరో 50 టిఎంసీ ఉపయోగించబడుతుంది.

ఈ ప్రాంతంలో సమ్మక్క హైడ్రో ఎలక్ట్రిక్ ప్రాజెక్ట్ ద్వారా 240 మెగావాట్స్ (10 యూనిట్లు 24 మెగావాట్స్) రన్ ఆఫ్ ది రివర్ జనరేషన్ సహాయంతో విద్యుత్తు ఉత్పత్తి చేయడానికి ప్రణాళిక చేయబడింది. ఈ హైడ్రో ఎలక్ట్రిక్ ప్రాజెక్ట్ తెలంగాణ స్టేట్ పవర్ జనరేషన్ కార్పొరేషన్ లిమిటెడ్ ఆధ్వర్యంలో నిర్మించబడుతోంది.

 చరిత్ర 
ఈ బ్యారేజీని మొదట్లో కంఠనపల్లి బ్యారేజీ అని పిలిచేవారు. ప్రస్తుతం దేవదుల లిఫ్ట్ ఇరిగేషన్ పంప్ హౌస్ నుండి పూర్తి రిజర్వాయర్ లెవల్ తో +85.0 మీటర్ల వద్ద 17 కి.మీ దిగువన  ఈ బ్యారేజీ ప్రతిపాదించబడింది. 

గ్రామాల ముంపు, భూసేకరణకు సంబంధించిన అవరోధాలను నివారించడానికి తెలంగాణ ప్రభుత్వం 2016లో తుపాకులగూడెం బ్యారేజీని ప్రస్తుత ప్రదేశంలో నిర్మించాలని నిర్ణయించింది. దేవాదుల లిఫ్ట్ ఇరిగేషన్ పంప్ హౌస్ నుండి +77.0 మీటర్లు వరకు అందజేయబడుతోంది. దాంతో ఈ ప్రదేశంలో 580.18 హెక్టార్ల నదీలో ఉండడంతోపాటు చుట్టుపక్కల 94 హెక్టార్ల భూమి మాత్రమే మునిగిపోతుంది.

2020, ఫిబ్రవరి 13న తుపాకులగూడెం బ్యారేజీకి సమ్మక్క పేరు మీద సమ్మక్క బ్యారేజీగా పేరు మార్చారు. ఈ బ్యారేజీకి సమీపంలో ఏటూరునాగరం వన్యప్రాణుల అభయారణ్యం ఉంది. రెండు సంవత్సరాలకు ఒకసారి ఇక్కడ సమ్మక్క సారలమ్మ జాతర లో గిరిజన దేవతలు సమ్మక్కను పూజిస్తారు.

 నిర్మాణ వివరాలు 
2021 సంవత్సరం ప్రారంభంలో బ్యారేజీ సివిల్ పనులు పూర్తయ్యాయి. 2021 జూన్ నెలలో బ్యారేజీలో నీటిని నింపే ప్రక్రియ ప్రారంభమైంది. +85 మీటర్ల ఎఫ్‌ఆర్‌ఎల్ వద్ద 6.94 టిఎంసిల నీటిని నిల్వచేయాల్సి ఉండగా, రిజర్వాయర్ స్థాయిలో 70 నుండి 71 మీటర్ల వరకు 2.90 టిఎంసిల నీటిని నిల్వ చేయనున్నారు. దేవాదుల లిఫ్ట్ ఇరిగేషన్ ప్రాజెక్ట్ 71 మీటర్ల నుండి నీటిని ఉపయోగిస్తుంది.

 మూలాలు 

వర్గం:Coordinates on Wikidata
వర్గం:ములుగు జిల్లా
వర్గం:తెలంగాణ జలాశయాలు
వర్గం:నీటిపారుదల ప్రాజెక్టులు